钦定古今图书集成/理学汇编/文学典/第061卷 > 夏宝松
## 钦定古今图书集成/理学汇编/文学典/第061卷 > 夏宝松

按马令《南唐书》本传：“宝松，庐陵吉阳人也。少学诗于
建阳江，为为羇旅，卧病，宝松躬尝药饵，夜不解带。为
德之。与处数年，终就其业。与诗人刘洞俱显名于当
世。百胜军节度使陈德诚以诗美之曰：‘建水旧传刘
夜坐，螺川新有夏江城’。”盖刘洞尝有夜坐诗，最为警
策。而宝松有《宿江城》诗去：“雁飞南浦砧初断，月满西
楼酒半醒。”又：“晓来羸骥依前去，目断遥山数点青。”故
德诚纪之。其为当时延誉类如此。晚进儒生求为师
事者，多赍金帛，不远数百里，辐辏其门。宝松黩货，每
授弟子，未尝会讲。唯赀帛稍厚者，背众与议，而绐曰：
“《诗》之旨诀，我有一《葫芦儿》授之，将待价。”由是多私赂
焉。